Totalbike - Infó - Fizetett hirdetés: Honda tesztkaraván
Szárnyal a Honda tesztkaraván
2003.04.24. 13:33
A jó idő és a motoros szezon beköszöntével sokan tervezik új motor vásárlását. A motorvásárlás azonban mindenki számára nagy dilemma, akár életünk első motorkerékpárjának megvásárlásáról, akár régi gépünk lecseréléséről van szó. A vásárlás előtt álló motorosoknak szeretne most segítséget nyújtani a Honda.
Akciós árak a Honda tesztkaraván alkalmából
CBR900RR '03
3 098 000 Ft (3 198 000 Ft)
VTR1000SP-2 '02
3 098 000 Ft (3 498 000 Ft)
3 890 000 Ft (4 120 000 Ft)
VFR800 '03
2 895 000 Ft (3 095 000 Ft)
CR250R '03
1 399 000 Ft (1 449 000 Ft)
CB900 '03 Hornet
2 290 000 Ft (2 480 000 Ft)
XL1000V '02 Varadero
2 498 000 Ft (2 698 000 Ft)
438 000 Ft (458 000 Ft)
SZX50S X8R-S Super Sport
568 000 Ft (628 000 Ft)
NES125@125
750 000 Ft (848 000 Ft)
CBR600F '03
2 150 000 Ft (2 298 000 Ft )
A Honda tesztkaraván keretében 2003. március 31-június 19. között több mint 25 modell kipróbálására van lehetőség az ország egész területén. És ha valaki a tesztelés során rátalál álmai motorjára, most érdemes megvásárolnia, hiszen a tesztkaraván időtartama alatt szinte a teljes Honda modellválaszték rendkívül kedvező áron érhető el.
Tesztmotorozási lehetőség a Honda márkakereskedéseknél
Mielőtt az ember motorkerékpárt vásárol, tájékozódik. A katalógusokból, az újságok tesztjeiből kikereshetjük a műszaki paramétereket, megtudhatjuk, hogy egyes helyzetekben a motor hogyan viselkedik, de hogy személyre szabottan mennyire jó nekünk egy motor, azt csak egyféleképpen lehet eldönteni. A motorokat ki kell próbálni.
Egy próbaút során derül csak ki igazán, hogy egy motor megfelel-e elvárásainknak. Elbírunk-e vele, rendesen leér-e a lábunk, elfér-e a térdünk a tank horpaszában, meg tudjuk-e fogni, ha elkezd dőlni, és egyáltalán megfelel-e menetteljesítménye igényeinknek, vagy inkább egy szelídebb, esetleg keményebb gépre vágyunk.
A Honda tesztkaraván átfogja a Honda termékpalettáját a legkisebbtől a legnagyobbig az összes kategóriában. Aki motort akar magának vásárolni, biztos, hogy megtalálja az igazit, legyen az robogó, chopper, enduró, sport- vagy túramotor.
A Honda tesztkaraván alkalmából 2003. június 19-ig 27 motorból álló tesztpark várja az érdeklődőket az ország minden részén. A tesztmotorok - köztük a legújabb, 2003-as modellek - nyolc csoportra osztva járják az ország 22 Honda márkakereskedését.
A kereskedések 3 vagy 4 darabból álló tesztmotor csomagot kapnak egyszerre, amely a háromnapos tesztelés végén továbbindul a tesztkaraván következő helyszínére, míg ide néhány nap szünet után ismét új, kipróbálható modellek érkeznek. Így nem kell attól félni, hogy az általunk kipróbálni áhított motorkerékpár a lakóhelyünkhöz közeli márkakereskedőhöz nem jut el.
Tesztvezetésen - a kijelölt helyszínen - érvényes A kategóriás jogosítvánnyal, saját védőfelszerelésben, saját felelősségre lehet részt venni. Aki nem szeretne lemaradni erről a nagyszerű lehetőségről, előzetesen jelentkezzen be és kérjen időpontot a hozzá legközelebbi Honda márkakereskedőtöl.
A Honda Hungary Kft. a tesztkaravánban szereplő modellekre, időpontokra és helyszínekre vonatkozóan a változtatás jogát fenntartja.
Kedvező árak a tesztkaraván alkalmából
Érdemes ellátogatni a Honda márkakereskedésekbe, mert ha valaki a tesztvezetés során rátalált álmai motorjára, most igazán kedvező feltételekkel hozzá is juthat. A tesztkaraván alkalmából ugyanis rendkívül versenyképes árakkal állt elő a Honda. Szinte valamennyi Honda modell hihetetlenül kedvező áron vásárolható meg a tesztkaraván időtartama alatt.
Egy CBR600F sportmotorhoz például alig több mint 2 millió forintért lehet hozzájutni. Ugye jól hangzik? A fizetési feltételekkel kapcsolatban a legközelebbi Honda márkakereskedőnél érdeklődhetünk.